AĠENDA

L-Erbgħa, 24 ta' Ottubru, 2018 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

Jista' l-Ministru jgħid kemm kienet in-nefqa f'kull entità li għaliha hu responsabbli f'festini, parties, riċevimenti, ikliet u xiri ta' alkoħol u simili mill-2013, sena b'sena, sad-data li fiha tkun imwieġba din l-interpellanza?

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

L-ONOR.

JASON AZZOPARDI staqsa lill-

Ministru għall-Affarijiet Ewropej u Ugwaljanza

Tista' l-Ministru tgħid kemm kienet in-nefqa f'kull entità li għaliha hi responsabbli f'festini, parties, riċevimenti, ikliet u xiri ta' alkoħol u simili mill-2013, sena b'sena, sad-data li fiha tkun imwieġba din l-interpellanza?

L-ONOR.

JASON AZZOPARDI staqsa lill-

Ministru għall-Finanzi

L-ONOR.

JASON AZZOPARDI staqsa lill-

Ministru għat-Turiżmu

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm kien in-numru totali ta' telefonati ġenwini fuq is-Supportline 179 li saru s-sena l-oħra mqassma skont il-problema preżentata?

Kemm hemm linji tat-telefon biex jitmexxa dan is-servizz tant importanti?

L-ONOR.

IVAN BARTOLO staqsa lill-

B'referenza għar-risposta għall-mistoqsija parlamentari 27114 tat-12-il leġislatura, jista' l-Ministru jgħid kemm kien hemm każijiet li ġew segwiti mill-professjonisti matul l-2017 u f'liema Ċentri kienu dawn il-każijiet?

X'tip ta' każijiet kellhom dawn it-timijiet multidixxiplinarji?

X'għandhom jagħmlu l-familji li jixtiequ jagħmlu użu minn dawn il-professjonisti?

L-ONOR.

IVAN BARTOLO staqsa lill-

Jista' l-Ministru jgħid fiex jikkonsisti s-Servizz ta' Respite u x'joffri dan is-servizz lil min jużah?

X'għandu wieħed jagħmel biex japplika għal dan is-servizz?

L-ONOR.

IVAN BARTOLO staqsa lill-

Jista' l-Ministru jgħid kemm hemm social mentors f'kull FamilyResource Centre?

X'inhuwa l-irwol tagħhom u jista' l-Ministru jgħid jekk humiex se jiġu impjegati aktar social mentors biex jaħdmu fost il-familji fil-bżonn?

L-ONOR.

IVAN BARTOLO staqsa lill-

B'referenza għall-mistoqsijiet parlamentari 31246 tat-12-il leġislatura u 2567 ta' din il-leġislatura, jista' l-Ministru jagħti tweġiba dwar il-persuni b'nuqqas ta' saħħa mentali li jafu bihom l-impjegati taċ-Ċentri Leap u x'qiegħed isir biex dawn il-persuni jiġu megħjuna?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm kien hemm pazjenti li għamlu użu mis-servizz Dar Kenn Għal Saħħtek minn mindu twaqqfet?

Kemm ingħataw fondi mill-Ministeru/Gvern biex dan is-servizz ikun jista' jkompli jiffunzjona?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid mill-1998 sal-lum, maqsmuma sena b'sena, kemm tniżżlu minn Malta lejn Għawdex taqsimiet ta' xogħol ta' back-office u tgħid f'liema sena tniżżlu?

X'inhu x-xogħol ta' kull taqsima ta' back-office?

Kemm kien in-numru ta' impjegati f'kull taqsima fl-ewwel ġurnata li bdiet topera f'Għawdex u kemm hu n-numru ta' impjegati f'kull taqsima llum?

X'inhi r-raġuni għal dan it-tibdil fin-numru ta' impjegati f'kull każ?

L-ONOR.

CHRIS SAID staqsa lill-

Ministru għal Għawdex

B'referenza għat-tweġiba għall-mistoqsija parlamentari 5456, tista' l-Ministru tgħid fiex wasal il-proċess għall-bini ta' Qorti ġdid f'Għawdex?

Tista' tpoġġi fuq il-Mejda tal-Kamra n-numru tal-applikazzjoni mal-Awtorità għall-Ippjanar biex isir dan il-proġett u kopja tal-istess applikazzjoni li saret kif wkoll min hu l-perit inkarigat minn dan il-proġett, kif intgħażel u kemm tħallas s'issa?

Tista' tgħid meta hu ppjanat li dan il-Qorti ġdid jibda jiffunzjona?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fit-Taqsima ta' Eko Għawdex kemm hemm ħaddiema u x'inhu l-grad tagħhom?

Tista' tgħid kemm-il proġett sar mit-taqsima ta' Eko Għawdex matul is-sena 2018 u x'hemm ippjanat sal-aħħar tas-sena?

Tista', f'kull każ, tgħid kemm intefqu flus fuq kull proġett jew inizjattiva?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid x'sar minn waħda mill-wegħdiet prinċipali għal Għawdex li saret aktar minn ħames snin ilu u li ssemmiet kważi f'kull baġit li sar mill-Gvern preżenti u ċjoè, dik ta' yacht marina u cruise liner terminal ġodda f'Għawdex?

Meta huma mistennija li jkunu lesti dawn il-proġetti meħtieġa għal Għawdex?

X'inhu jagħmel il-Ministeru għal Għawdex biex dawn isiru?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid mis-sena 2013 sal-lum, maqsuma sena b'sena, kemm kien hemm impjegati fl-aħħar ta' kull sena, f'kull taqsima jew uffiċċju ta' kull Direttorat u entità li taqa' fid-dekasteru tagħha?

Tista' tagħti dan it-tagħrif skont il-grad u n-numru ta' impjegati f'kull grad?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid, sena b'sena, mis-sena 2013 sal-lum, kemm ġew ingaġġati periti ġodda mal-Ministeru għal Għawdex?

Tista' tgħid fl-istess perjodu kemm minnhom ingħataw promozzjonijiet u kemm hemm ippjanati li jidħlu periti ġodda fi ħdan il-Ministeru għal Għawdex?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid f'liema stadju waslu l-każijiet ta' dixxiplina fil-konfront tal-membru tal-Korp tal-Pulizija lid-dettalji dwaru qed jingħataw separatament?

L-ONOR.

KAROL AQUILINA staqsa lill-

Jista' l-Ministru jgħid kemm tressqu kaċċaturi l-Qorti matul is-sena 2017 u matul is-sena 2018 sad-data li tiġi mwieġba din il-mistoqsija parlamentari?

Jista' jgħid b'liema reati ġew akkużati, kemm instabu ħatja u x'kienet il-piena li ngħatat mill-Qorti?

L-ONOR.

KAROL AQUILINA staqsa lill-

Jista' l-Prim Ministru jgħid meta ser tiġi ppubblikata fil-Gazzetta tal-Gvern il-lista ta' persuni li ngħataw iċ-ċittadinanza Maltija b'reġistrazzjoni, b'naturalizzazzjoni, inkluż dawk il-persuni illi jkunu ngħataw iċ-ċittadinanza Maltija taħt il-Programm ta' Investitur Individwali tar-Repubblika ta' Malta, matul il-perjodu mill-1 ta' Jannar 2017 sal-31 ta' Diċembru 2017 u dan skont dak li jipprovdi s-sub-regolament 14(2) tar-Regolamenti dwar il-Programm tal-Investitur Individwali tar-Repubblika ta' Malta (Avviż Legali 47 tal-2014 - Leġislazzjoni Sussidjarja 188.03)?

L-ONOR.

KAROL AQUILINA staqsa lill-

Jista' l-Prim Ministru jagħti d-dettalji ta' kull direct order li ngħatat mill-Aġenzija Identità Malta, inkluż id-data, il-valur, l-isem tal-persuna u l-isem tal-kumpanija li lilha ngħatat, mis-sena 2017 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Prim Ministru jagħti d-dettalji ta' kull direct order li ngħatat mill-Aġenzija dwar Visa u Residenza f'Malta, inkluż id-data, il-valur, l-isem tal-persuna u tal-kumpanija li lilha ngħatat, matul is-sena 2018 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Prim Ministru jgħid kemm kellha jew għandha impjegati magħha l-Aġenzija dwar Visa u Residenza f'Malta mit-twaqqif tagħha fis-sena 2018?

Jista' jagħti l-kariga u d-data ta' meta beda l-impjieg tiegħu kull impjegat mal-Aġenzija dwar Visa u Residenza f'Malta?

L-ONOR.

THERESE COMODINI CACHIA staqsiet lill-

Ministru għall-Ġustizzja, Kultura u Gvern Lokali

B'referenza għall-internal memorandum ta' Heritage Malta - Expression of interest -Taste of History and Events, jista' l-Ministru jgħid jekk din l-inizjattiva hix abbinata mal-pożizzjoni ta' Head (Corporate Services & ICT) li Heritage Malta beħsiebha toħroġ fil-futur qarib?

L-ONOR.

THERESE COMODINI CACHIA staqsiet lill-

Jista' l-Ministru jgħid jekk inħarġitx sejħa għal Head (Corporate Services & ICT) mal-Heritage Malta, u jekk ġietx ingaġġata persuna għal dan il-post, u jekk fil-pożittiv min hija din il-persuna?

L-ONOR.

THERESE COMODINI CACHIA staqsiet lill-

B'referenza għall-internal memorandum ta' Heritage Malta - Expression of interest - Taste of History and Events, jista' l-Ministru jgħid jekk hux se jinħarġu u jekk hux diġà nħarġu direct orders relatati mal-avveniment Taste of History and Events u jikkonferma jekk hux diġà ġie avviċinat xi kuntrattur sabiex jiġu esplorati possibiltajiet li jinħareġ direct order abbinat ma' dawn l-attivitajiet?

L-ONOR.

THERESE COMODINI CACHIA staqsiet lill-

B'referenza għall-internal memorandum - Expression of interest - Taste of History and Events, jista' l-Ministru jikkonferma li kien hemm ħsieb li din l-expression of interest tinħareġ ukoll għas-settur pubbliku u jekk hux diġà inħarġet?

L-ONOR.

THERESE COMODINI CACHIA staqsiet lill-

B'referenza għall-internal memorandum - Expression of interest - Taste of History and Events, jista' l-Ministru jqiegħed fuq il-Mejda tal-Kamra l-kopji tal-minuti relatati mad-deċiżjoni li tinħareġ din l-espressjoni ta' interess?

Jista' jgħid min kien involut f'dawn il-laqgħat u deċiżjonijiet?

L-ONOR.

THERESE COMODINI CACHIA staqsiet lill-

B'referenza għall-internal memorandum ta' Heritage Malta - Expression of interest - Taste of History and Events, jista' l-Ministru jqiegħed fuq il-Mejda tal-Kamra kopja tal-job descriptions relatati ma' kull job title imniżżel fl-Expression of Interest?

L-ONOR.

Jista' l-Ministru jinforma lill-Kamra f'liema pożizzjoni wasal il-proġett sabiex l-Auberge d'Italie ġewwa Triq il-Merkanti l-Belt Valletta ssir mużew tal-arti?

Jista' jinforma lill-Kamra kemm intefqu spejjeż s'issa?

L-ONOR.

B'referenza għar-risposta għall-mistoqsija parlamentari 5399, jista' l-Ministru jinforma lill-Kamra jekk kemm-il darba Triq iż-Żejtun f'Ħal Tarxien ġietx ippjanata li ssir tul din is-sena?

L-ONOR.

Ministru għall-Affarijiet Barranin u Promozzjoni tal-Kummerċ

B'referenza għar-risposta għall-mistoqsija parlamentari 5355 rigward it-trattati tal-Kunsill tal-Ewropa, jista' l-Ministru jinforma l-Kamra x'passi ttieħdu biex dik magħrufa bħala 120 - European Convention on Spectator Violence and Misbehaviour at Sports Events and in particular Football Matches, tiġi fis-seħħ?

L-ONOR.

Jista' l-Ministru jinforma lill-Kamra liema pitturi qed jiġu preżentement restawrati mill-kollezzjoni li għandna?

L-ONOR.

Jista' l-Ministru jinforma lill-Kamra jekk kemm-il darba hemmx il-ħsieb li l-pitturi kollha li jinsabu fl-arkivji tagħna, jiġu esebiti?

L-ONOR.

Jista' l-Ministru jinforma lill-Kamra f'liema stadju jinsabu x-xogħlijiet li qed isiru fl-hekk imsejjaħ Tielet Sular ġewwa Palazzo Parisio l-Belt?

MOZZJONIJIET

L-Onor.

Jason Azzopardi u l-Onor.

Robert Cutajar jipproponu:

Billi fl-20 ta' Settembru 2018 il-Ministru għall-Ambjent ippubblika l-Avviż Legali 296 tal-2018 imsejjaħ "Regolamenti tal-2018 li jemendaw ir-Regolamenti dwar l-Abbandun, ir-Rimi u t-Tneħħija ta' Skart fit-Toroq u f'Postijiet jew Żoni Pubbliċi";

Billi dawn ir-Regolamenti suppost huma intiżi biex jirregolaw ir-rimi u t-tneħħija ta' skart mit-toroq u postijiet pubbliċi u allura suppost kellhom jelenkaw il-kunsilli lokali kollha f'Malta u Għawdex bil-ħinijiet rispettivi ta' ġbir minn kull lokalità;

Billi l-iskop wara dawn ir-Regolamenti huwa tajjeb u ta' importanza vitali għax huwa l-ġebla tax-xewka għall-istrateġija nazzjonali ta' ġbir u eventwali separazzjoni tal-iskart, tant li l-Ministru għall-Ambjent qed idaħħal multi għoljin ħafna f'dawn ir-Regolamenti, liema impożizzjoni ta' multi għandha tassumi promulgazzjoni ta' dawn ir-Regolamenti li tkun serja, kompluta u raġonevoli;

Billi dan l-Avviż Legali, b'turija ta' inkompetenza grassa u traskuraġni kbira da parti tal-Ministru għall-Ambjent, ħalla barra l-ħinijiet tal-ġbir tal-borża l-bajda (skart organiku) tal-maġġoranza tal-kunsilli lokali f'Malta u għalhekk iġib fix-xejn l-iskop wara dawn ir-Regolamenti u ser joħloq problemi kbar għall-ħafna kunsilli lokali f'Malta u Għawdex;

Billi dan l-Avviż Legali 296 tal-2018 fih diversi nuqqasijiet oħra, fosthom li ma jipprovdix għal sistema ta' ġbir tal-ħġieġ b'mod kollettiv u armonizzat li tinkludi l-kunsilli lokali kollha, iżda tħalli barra numru minnhom, huwa vag dwar liema skart għandu jkun fil-borża s-sewda, ma jipprovdix għal definizzjoni ta' x'inhu "ħġieġ", fost oħrajn, nuqqasijiet li ser iġibu kumplikazzjonijiet u inkonvenjenti kbar għar-residenti affettwati;

Billi l-Ministru għall-Ambjent iddikjara li dawn ir-Regolamenti jridu jibdew ikunu infurzati, u allura jiskattaw il-multi u taxxi elevati li qed jintroduċi, wara li falla fl-edukazzjoni, mill-1 ta' Novembru 2018;

Billi jekk dan l-Avviż Legali ser jiġi implimentat kif inhu, mifni b'nuqqasijiet frott it-traskuraġni u l-inkompetenza u n-nuqqas ta' konsultazzjoni mal-kunsilli lokali da parti tal-Ministru għall-Ambjent, ma jiġix jiswa tebaq fwiedu u ser iġib babilonja u konfużjoni fost diversi kunsilli lokali bi ħsara kbira fuq eluf kbar ta' residenti u allura fuq il-kwalità tal-ħajja tagħhom;

Għaldaqstant għar-raġunijiet hawn fuq premessi u għal dawk li ser jiġu esposti matul id-dibattitu fil-Kamra, din il-Kamra tirriżolvi li tħassar, tirrevoka u tannulla dan l-Avviż Legali u tordna lill-Ministru għall-Ambjent jimbarka fuq proċess suret in-nies u konkret ta' konsultazzjoni mal-kunsilli lokali u entitajiet kollha involuti u fuq kampanja effettiva u serja u professjonali ta' edukazzjoni u informazzjoni qabel ma jerġa' jippubblika mill-ġdid Regolamenti dwar dan is-suġġett.

ORDNIJIET TAL-ĠURNATA

Abbozz Nru 57 – Abbozz ta' Liġi li jemenda l-Att dwar l-Iżvilupp Sostenibbli – Tieni Qari (Kont.) - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 59 - Abbozz ta' Liġi li jemenda diversi liġijiet dwar is-Servizzi Finanzjarji (Emenda Nru 2) – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 60 - Abbozz ta' Liġi dwar it-Trademarks – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 61 – Abbozz ta' Liġi li jemenda Diversi Liġijiet (Rilokazzjoni ta' Uffiċċju u Notifika b'mezzi Elettroniċi – Tieni Qari - Segretarju Parlamentari għar-Riformi, Ċittadinanza u Simplifikazzjoni ta' Proċessi Amministrattivi.

Abbozz Nru 62 – Abbozz ta' Liġi li jemenda l-Att dwar Kunsilli Lokali – Tieni Qari - Ministru għall-Ġustizzja, Kultura u Gvern Lokali.

Abbozz Nru 63 – Abbozz ta' Liġi dwar l-Amministrazzjoni Pubblika - Tieni Qari - Prim Ministru.

Abbozz Nru 64 - Abbozz ta' Liġi li jemenda Liġijiet Kriminali dwar it-Terroriżmu - Tieni Qari - Ministru għall-Ġustizzja, Kultura u Gvern Lokali.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 51 – Abbozz ta' Liġi li jemenda l-Att dwar l-Armi – Tielet Qari - Ministru għall-Intern u s-Sigurtà Nazzjonali.

Abbozz Nru 48 – Abbozz ta' Liġi li jemenda l-Att dwar in-Negozji tal-Familja – Tielet Qari - Ministru għall-Ekonomija, l-Investiment u n-Negozji ż-Żgħar.

23 ta' Ottubru 2018 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI

L-Onor.

Stefan Zrinzo Azzopardi, President tal-Kumitat għall-Konsiderazzjoni ta' Abbozzi ta' Liġi, javża li l-Kumitat se jiltaqa' nhar l-Erbgħa, 24 ta' Ottubru 2018, fit-3.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 58 - Abbozz ta' Liġi li jemenda l-Att dwar l-Organizzazzjonijiet Volontarji – Segretarju Parlamentari għaż-Żgħażagħ, Sport u Għaqdiet tal-Volontarjat.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 52 - Abbozz ta' Liġi dwar is-Servizzi ta' Impjieg u Taħriġ – Ministru għall-Edukazzjoni u x-Xogħol.

Abbozz Nru 49 - Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tieni Qari (Kont.) - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 - Abbozz ta' Liġi li jemenda l-Att dwar is-Swieq Finanzjarji – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR IL-PETIZZJONIJIET

Il-Kumitat Permanenti dwar il-Petizzjonijiet, se jiltaqa' nhar l-Erbgħa, 24 ta' Ottubru 2018 fl-4.30 pm fil-Kamra tal-Kumitati fil-Parlament il-Belt, b'din l-aġenda:-

Konsiderazzjoni ta' linji gwida dwar kif għandhom jiġu ttrattati petizzjonijiet quddiem il-Kumitat Permanenti dwar il-Petizzjonijiet.

Konsiderazzjoni ta' petizzjonijiet quddiem il-Kumitat (in camera)

Affarijiet Oħra.

23 ta' Ottubru 2018 SKRIVAN TAL-KAMRA